Els cursos d’alfabetització informàtica en el Centre Socioeducatiu Díaz Pintado tornen al gener
2025-07-24

Ja està tot preparat perquè, aquests dies, comence una nova edició dels cursos d’alfabetització informàtica que s’imparteixen en el Centre Socioeducatiu Díaz Pintado, de la mà de la Regidoria de Serveis Socials de l’Ajuntament de Burjassot, dirigida per Manuela Carrero.

Així mateix, també es reprendran els tallers per a saber manejar els telèfons mòbils i el certificat digital amb l’objectiu, en els tres casos, d’ajudar la ciutadania de Burjassot a reduir la bretxa digital i que estiguen familiaritzats amb l’ús de les noves tecnologies i d’apps o seus electròniques a l’hora de fer els seus tràmits.

Els cursos, de matí i de vesprada, s’imparteixen gratuïtament en el Díaz Pintado i, les persones interessades en algun d’ells poden inscriure’s allí emplenant la sol·licitud que se’ls facilitarà per part dels tècnics encarregats del projecte.

Un nou curs d’aprenentatge, organitzat amb il·lusió, per part dels organitzadors.